L 69/46
SL
Uradni list Evropske unije
4.3.2022
(7)
Združene države Amerike so poleg tega obvestile Komisijo o izbruhu visokopatogene aviarne influence pri perutnini.
Izbruh se nahaja v okrožju New Castle v zvezni državi Delaware v Združenih državah Amerike in je bil 22. februarja 2022 potrjen z laboratorijsko analizo (RT-PCR).
(8)
Združene države Amerike so poleg tega obvestile Komisijo o dveh izbruhih visokopatogene aviarne influence pri perutnini.
Navedena izbruha se nahajata v okrožju Greene v zvezni državi Indiana v Združenih državah Amerike in sta bila 23. februarja 2022 potrjena z laboratorijsko analizo (RT-PCR).
(9)
Združene države Amerike so poleg tega obvestile Komisijo o izbruhu visokopatogene aviarne influence pri perutnini.
Izbruh se nahaja v tretjem obratu v že prizadetem okrožju Dubois v zvezni državi Indiana v Združenih državah Amerike in je bil 24. februarja 2022 potrjen z laboratorijsko analizo (RT-PCR).
(10)
Veterinarski organi Kanade, Združenega kraljestva in Združenih držav Amerike so okrog prizadetih obratov vzpostavili 10-kilometrsko območje pod nadzorom in izvedli politiko pokončanja za nadzor prisotnosti visokopatogene aviarne influence in omejitev širjenja navedene bolezni.
(11)
Kanada, Združeno kraljestvo in Združene države Amerike so Komisiji predložili informacije o epidemioloških razmerah na svojem ozemlju in o ukrepih, ki so jih sprejeli za preprečitev nadaljnjega širjenja visokopatogene aviarne influence.
Komisija je ocenila navedene informacije.
Na podlagi navedene ocene in za varovanje zdravstvenega statusa živali v Uniji ne bi smel biti več dovoljen vstop pošiljk perutnine, zarodnega materiala perutnine ter svežega mesa perutnine in pernate divjadi z območij z omejitvami, ki so jih vzpostavili veterinarski organi Kanade, Združenega kraljestva in Združenih držav Amerike zaradi nedavnih izbruhov visokopatogene aviarne influence, v Unijo.
(12)
Poleg tega je Združeno kraljestvo predložilo posodobljene informacije o epidemioloških razmerah na svojem ozemlju v zvezi z izbruhoma visokopatogene aviarne influence, potrjenima 2. novembra 2021 v obratu s perutnino blizu mesta Wrexham v Walesu in 12. novembra 2021 v obratu s perutnino blizu mesta Frinton-on-Sea v občini Tendring v grofiji Essex v Angliji ter o ukrepih, ki jih je sprejelo za preprečitev nadaljnjega širjenja navedene bolezni.
Po navedenem izbruhu visokopatogene aviarne influence je Združeno kraljestvo izvedlo politiko pokončanja okuženih živali za obvladovanje navedene bolezni in omejitev njenega širjenja.
Poleg tega je Združeno kraljestvo dokončalo potrebne ukrepe čiščenja in razkuževanja po izvedbi politike pokončanja okuženih živali v okuženem obratu s perutnino na svojem ozemlju.
(13)
Komisija je ocenila informacije, ki jih je predložilo Združeno kraljestvo, in ugotovila, da sta bila izbruha visokopatogene aviarne influence v obratu s perutnino blizu mesta Wrexham v Walesu in v obratu s perutnino blizu mesta Frinton-on-Sea v občini Tendring v grofiji Essex odpravljena in da ni več nobenega tveganja, povezanega z vstopom perutninskega blaga z območij Združenega kraljestva, s katerih je bil vstop perutninskega blaga v Unijo začasno ustavljen zaradi navedenih izbruhov.
(14)
Prilogi V in XIV k Izvedbeni uredbi (EU) 2021/404 bi bilo zato treba ustrezno spremeniti.
(15)
Ob upoštevanju trenutnih epidemioloških razmer v zvezi z visokopatogeno aviarno influenco v Kanadi, Združenem kraljestvu in Združenih državah Amerike ter resnega tveganja za vnos te bolezni v Unijo bi morale spremembe Izvedbene uredbe (EU) 2021/404, uvedene s to uredbo, začeti veljati čim prej.
(16)
Ukrepi iz te uredbe so v skladu z mnenjem Stalnega odbora za rastline, živali, hrano in krmo –
SPREJELA NASLEDNJO UREDBO:
Člen 1 Prilogi V in XIV k Izvedbeni uredbi (EU) 2021/404 se spremenita v skladu s Prilogo k tej uredbi.